
PREFACI 


PREFACI  ' 


Per  més  que  em  cregui  que  sia  prou  clara  la  ten- 
ídencia  general  del  drama  a  la  representació  del 
íqual  aneu  a  assistir,  fent,  per  tant,  sobrer  tot  allò 
;que  sobre  d'ell  pugui  dir-vos,  no  deixa  per  això 
!d'acorar-me  la  temensa  de  què  les  circumstancies 
especialíssimes  dels  dies  en  què  va  a  pendre  plasti- 
citat al  damunt  dels  escenaris,  congríin  contra  d'ell 
el  perill  —  mal  sia  no  més  que  remot  —  de  que  —  a 
idespit  meu  —  tot  allò  que,  en  l'acció  dramàtica  és  pu- 
rament accidental,  acabi  per  ressortir,  davant  dels 
vostres  ulls  i  de  la  vostra  consideració,  amb  un 
relleu  massa  vistent  que  esborri  i  no  deixi  com- 
pendre  ço  que  és  nexe  i  nota  d'ella. 

I  heusaquí,  senyors,  explicat  el  perquè  d'aquest 
parlament,  que  no  té  altre  caràcter  que  el  d'una  ex- 
plicació prèvia,  que  no  dubto  haurà  de  semblar-vos 
més  oportuna  i  justificada  a  mida  que  veieu  com 
van  descapdallant-se,  al  damunt  d'aquestes  taules, 
les  escenes  del  meu  drama. 

Amb  dir  que  elles  se  passen  en  terres  trepidantes 
ara  del  retrunyir  dels  canons  i  enrogides  de  la  sang 
de  tantes  víctimes  com  se  sacrifiquen  a  cada  topada 
I  dels  exèrcits  beligerants,  i  que  l'assumpte  es  fona- 
menta en  un  suposat  episodi  d'aquesta  lluita  for- 

midable,  començareu  de  compendre  la  necessitat  de 
que  per  endavant  m'apressi  a  esvair  possibles  mal- 
entesos, tenint  en  compte  que  encara  que  de  fet 
siguem  estranys  a  aquest  espaventable  litigi  inter- 
nacional que  ara  es  pledeja,  per  raó  dels  llaços 
d'universal  solidaritat  que  ens  uneixen  amb  tots  els 
homes,  pocs  d'entre  nosaltres  se'n  trobarien  que, 
avençaní-se  al  deflninitiu  i  inapelabje  veredicte  de 
l'Historia,  no  haguessin  pres  partit  —  anc  que  no 
sia  més  que  plaíònicament  —  en  prò  de  la  causa 
d'uns  o  altres  dels  estols  que  breguen  en  terres  i 
mars  de  part  d'amunt  d'Europa. 

Així,  doncs,  és  un  cert  estat  d'apassionament  el 
que  han  determinat  les  dites  circumstancies,  apas- 
sionament del  qual  ningú  —  ni  jo  mateix  —  se  n'haurà 
pogut  completament  sotsíreure,  i  d'aquí  ve  el  perill 
de  què,  sobtant-vos  desprevinguts  la  taula  escènica, 
podéssiu  creure-la  tendenciosa  en  un  o  altre  sentit. 

Res  com  això,  senyors,  desvirtuaria  tant  la  sig- 
nificació de  la  meva  obra  i  l'intenció  que  em  va 
guiar  a  l'escriure-la. 

Sentireu  en  ella — és  veritat — que  els  invadits  blas- 
men dels  invasors  i  que  aquests  s'eníreguen  a  vio- 
lències de  totes  les  guerres  gairebé  inseparables; 
mes  entengui's  que  en  això,  que  no  és  més  que  cir- 
cumstancial, ni  allò  que  diuen  els  uns  ho  sotscric  ni 
allò  que  fan  els  altres  tracto  de  justificar.  En  aquest 
punt,  l'autor  no  ha  fet  més  del  que  fa  el  fotògraf 
que  retrata  ço  que  se  li  posa  al  davant  de  l'objectiu, 
ni  la  seva  tasca  és  menys  mecànica  que  la  del  re- 
ceptor telefònic,  que  trasmet  allò  de  què  ha  estat 
impressionat. 

La  meva  obra,  doncs,  no  és  ni  vol  ésser  parti- 
dista: no  és  francòfila  ni  és  germanòfila,  per  parlar 
clar;  és,  sí,  una  condemnació  de  les  malvestats  de 

la  guerra  en  abstracte,  i,  per  tant,  el  seu  jòc  es- 
cènic, mateix  que  en  els  camps  de  batalla  de  la 
Bèlgica  oriental,  podria  desenrotllar-se  en  qualse- 
vol lloc  del  mapa  i  pendre  l'acció  de  qualsevulga  de 
les  guerres  que  dels  temps  primitius  ençà  han  tin- 
gut el  món  per  real  escenari;  mes  com  cada  ú 
és  fill  del  seu  temps  i  són  els  fets  del  seu  temps  els 
que  més  el  mouen  i  l'interessen,  és  per  això  en 
aquest  conflicte  present  on  he  anat  a  cercar  els 
elements  de  la  meva  obra  i  no  pas  en  les  lluites  en- 
tre grecs  i  perses,  romans  i  cartaginesos  o  turcs  i 
biçantins,  malgrat  que  per  la  seva  tesi — que  po- 
dríem dir-ne  —  siguin  completament  indiferenles  — 
com  he  fet  avinent  —  aquestes  circumstancies  se- 
cundaries de  temps  i  de  lloc. 

Però  això  és,  precisament,  allò  que  entrenyava  el 
risc  de  què  la  cosa  actual,  per  sa  major  potencialitat 
d'interès,  vingués  a  sobreposar-se  allò  que'n  el  poema 
dramàtic  hi  hagi  de  valor  permanent,  i  ha  estat  per 
a  deixar  ben  establerta  la  significació  i  situació  res- 
pectiva de  cada  un  d'aquest  elements,  que  m'he  de- 
cidit a  parlar-vos  i  a  insistir  en  això  de  què  us  vinc 
parlant. 

Una  condemnació  de  les  malvestats  de  la  guerra 
us  he  dit  que  vol  ésser  la  meva  obra,  com  és,  a 
l'hora,  una  condolença  de  què  després  de  tants 
sigles  de  progrés  i  d'universal  germanor,  els  pobles 
—  i  en  el  cas  d'ara  els  que  més  han  fet  per  l'avenç 
de  l'humanitat  —  hagin  de  fiar  encara  la  resolució 
de  llurs  qüestions  a  la  prehistòrica  i  barroera  llei  de 
la  força. 

Diuen  —  no  ho  olvido  —  que  la  guerra  és  un  mal 
inevitable;  pot  ser  sí,  mes  per  això  mateix  és  més 
de  doldre  i  per  això  més  de  compendre  que  els  ho- 
mes de  bona  voluntat  provin  de  fer-lo  menys  senti- 

dor,  oposant  a  les  crudelíats,  a  les  violències  i  als 
odis  el  bàlsem  de  l'amor,  de  la  caritat  i  del  generós 
sacrifici. 

Heusaquí,  senyors,  què  cosa  he  volgut  que's  des- 
prengués del  meu  drama,  i  en  aquest  concepte  sí 
que  sotscric  i  refrendo  quant  d'acord  amb  sem- 
blants idees  els  personatges  parlen  i  actuen. 

1  ara  ja  més  no  vui  fadigar  la  vostra  atenció: 
aquesta  cortina  va  a  alçar-se  tot  seguit  i  la  meva 
obra  humil  va  a  tenir  començament.  Si  no  en  aten- 
ció als  seus  pobres  mèrits  literaris  —  si  és  que 
alguns  ne  tenia,  —  en  gràcia  a  la  seva  bona  inten- 
ció i,  sobre  tot,  per  respecte  a  la  dolorosa  i  real 
tragèdia  que  retreu,  jo  us  prec  que  volgueu  escol- 
tar-la amb  afectuosa  indulgència  i  amb  pietós  recu- 
Iliment. 

Lloc  per  a  la  Decoració 


FIGURINS 
per  don   Antoni  Ros  i  Güell,  a  patró  dels  quals  vestiren  els  actors  que 
estrenaren  l'obra  A  sang  i  a  foc 


Lloc  per  als  Figurins 


LLOC  DE  L'ACCIO 

L'acció  d'aquest  episodi  se  suposa  succeïda  en 
una  casa  camperola  dels  defòres  d'un  llogaret  de  la 
Bèlgica  oriental,  al  començament  de  la  invasió  ale- 
manya de  1914. 


EN  FOREN  ACTORS 


Elisabeih,  fadrina  de  18  anys;  Katia,  sa  cunya- 
da, de  25;  el  marit  d'aquesta,  Albert,  de  50;  son 
Pare,  de  60;  el  Doctor,  metge  del  poble,  de  50; 
Otto,  soldat  alemany,  de  25;  un  Oficial  de  la 
guarda  prussiana,  un  Caporal  i  quatre  Soldats 
del  meteix  còs. 


ESCENA 


És  al  cap-vespre  d'una  diada  d'istiu.  La  cambra 
on  se  passa  l'acció  resta  sols  il•luminada  pel 
fanal  que  penja,  en  lloc  avinent,  vora  l'escala,  i 
per  la  llum  moridora  que  entra  per  les  vitralles  de 
la  finestra  del  fons,  dibuixant  vagarosament  l'al- 
ia llar,  que  ocupa  gairebé  tota  la  bandada  esquerra 
lateral,  i  la  porta,  oberta  al  mateix  costat,  en  primer 
terme,  que  condueix  al  barri  de  la  casa  oní  se  su- 
posen la  cort,  les  sitges  i  la  palliça.  À  la  bandada 
d'enfront,  cap  a  segon  terme,  hi  ha  un  tram  d'es- 
cala que  mena  a  les  habitacions  superiors,  i  més 
cap  ençà  de  l'espectador,  una  altra  porta,  que  obra 
pas  a  la  cuina.  Entre  porta  i  escala,  un  aiguamans, 
obert  a  la  paret,  la  pica  del  qual  ha  d'ésser  practi- 
cable. À  la  lleixa  de  la  pica,  els  objectes  de  pisa 
que's  treuen  a  col•lació. 

El  moblatge  de  la  casa  és  senzill :  una  taula  de 
menjar,  un  silló  de  baqueta,  escambells;  una  tauleta 
volant  amb  un  coixí,  horitzontal,  de  fer  randa.  À 
la  lleixa  de  la  llar,  atuells  de  cuinar,  d'aram.  Per 
les  parets,  alguns  quadres  d'assumpte  religiós, 
plats  decoratius,  eíc.  En  algun  reco,  eines  de  con- 
rar.  Tot  en  ordre  i  lluint  de  netedat.  La  porta  d'en- 
trada és  al  fons,  a  la  dreta  de  la  dita  finestra,  les 
vitralles  de  la  qual  han  d'ésser  practicables,  a  l'igual 
que  la  cortineta  caiguda  damunt  d'elles. 


Quan  s'aixeca  el  Teló,  la  estança  està  deserta; 
d'enllà-d'enllà  arriba'l  ressò  d'una  canonada,  i  no 
molt  després  se'n  deixa  sentir  una  altra. 


La  Elisabeth  baixa  de  l'escala  portant  una  taç> 
de  broc  que  deixa  al  damunt  de  la  pica  de  l'aigu, 
mans.  Després  abranda  una  teia  en  la  sumorta 
flama  de  la  llar  on  fuma  un  perol,  i  amb  ella  en- 
cén el  llum  d'aram  o  de  faiança  que  hi  ha  assobre 
la  taula,  anant  a  tancar  tot  seguit  les  ventalles  de 
la  finestra  i  corrent  la  cortina.  S'adressa  després, 
amb  certa  cautela,  vers  la  porta  del  barri,  i  en  ser 
al  marxapeu  se  detura,  escolta  un  xic  cap  a  dins, 
i  se'n  torna  al  peu  de  l'escala,  disposant-se  a  fer 
randa.  Fa  la  tasca  d'esma  no  més,  deixant  ende- 
vinar que' I  seu  pensament  no  està  per  la  feina,  ja 
que  tot  sovint  els  dits  se  li  encallen  i  els  ulls  se  li 
desvien  del  coixí. 

Al  cap  d'un  instant,  apareix  el  Pare  per  la  porta 
del  barri,  portant  un  pot  gran  ple  de  llet  tot  just 
munyida  i  una  mesura,  ambdós  atuells  de  metall, 
els  quals  deixa  en  lloc  escaient. 


PARE 

signant  al  defora,  per  les  canonades 
No  has  sentit,  suara,  Elisabcth  ? 

ELISABETH 

Oh,  pare,  sí! 

PARE 

Encara  el  canó  que  retruny  ! 

ELISABETH 

Quants  dies  fa  que  dura  aquesta  engunia ! 

PARE 

Mes,  de  tota  la  tarda  que  no  oíem  el  seu 
bramul.   Què  és  que'n  pensaves,  tu  ? 

ELISABETH 

Poc  senyal  benastruga  he  gosat  creure-ho. 

PARE 

I  doncs  ? 

ELISABETH 

Que  Lieja  fos  caiguda,  me  temia. 

PARE 

les,  ara  bé  ho  sents  prou :  l'artilleria  torna 

esclatar;  I'cspcrança  no  és  pas  del  fot  perdu- 
da. (Transició.)  Aquest  matí,  com  cada  jorn, 
via  a  Bruseles,  eren  aquests  camins  una  co- 
rrua de  gent :  la  trista  processó  dels  que  fugen 
dels  horrors  de  la  guerra...  Doncs  ha  sigut 
que  al  marxapeu,  veient-me  un  d'aquells  fugi- 
tius, ha  vingut  fins  a  mi  per  demanar -me 
aigua  pels  seus;  un  pobre  vell  tot  barba-blanc 
que  conduia  els  seus  nets :  tres  xavals,  que  el 
més  gran  no  comptaria  les  dèu  anyades.  Dels 
primers  que  caigueren  fou  llur  pare,  en  l'atac 
de  Visé.  La  casa  fou  en  runes,  i  en  elles  va 
quedar  la  trista  mare.  Els  demés,  per  miracle 
és  que's  salvaren...  D'allí  venien  caminant 
dies  hà. 

ELISABETH 

Fa  trencar  el  cor  ! 

PARE 

Oh,  fUla!...  D'horrors  me  n'ha  contats!... 
Coses  terribles!...  De  Verviers,  Gemnenich 
i  Dòlham,  no'n  resta  res  :  rasos  els  camps,  les 
cases  esfondrades...  Si  els  de  Lieja  aquests 
dimonis  de  l'infern  no  aturen,  tota  la  terra 
serà  en  sang  i  en  ruines  ! 

ELISABETH 

Que  Deu  Senyor  ens  valga  ! 

pare,  transició 
Mes   ell   mateix   ha   estat,   per   contra,   qui 

m'ha  dat  noves  que  aixequen    més  el    cor. 

ELISABETH 

Digueu. 

PARE 

Contava'm  que  de  França  han  eixit  tropes 
vers  el  nostre  pais;  que  la  frontera  diuen  si 
han  passat  ja,  i  fins  que  l'Anglaterra  s'aparia 
per  vindré  en  socors  nostre. 

ELISABETH 

Si  així  fos... 

PARE 

Cosa  de  dies,  d'hores  potser.  (Amb  refe- 
rència als  que  es  baten  a  Lieja.)  Si  aquests 
braus  s'aguantaven  !  (Canonada.)  Sí,  ben  se- 
gur serà :  la  ciutat  no  és  retuda.  (Animant-se 
per  moments.)  Retre's?  No  sabs,  no  sabs 
pas  tu  el  que  són  ses  defenses  ni  els  forts  que 
l'arredocen.  Diuen  que,  àdhuc,  ni  per  eixa  11a- 
dregada  de  teutons,  anc  que  hi  posessin  tots 
llurs  enginys  de  guerra,  invenls  de  Llucifer, 
podrà  ésser  presa.  (Canonada.)  Ah,  filla  me- 
va !  Amb  joia  és  ara  que'I  sento  retrunyir. 
Bona  veu,  bona  !  No't  sembla,  Elisabeth  ? 

elisabeth,  amb  tristesa 

Pas  a  la  orella  m'arriba  el  seu  esclat.  És 
aquí  (al cor)  que  jo  el  sento...  Els  germans... 
olvideu,  pare?...  L'Albert  i  el  petit  Max... 
Què  faran,  ara  ? 

PARE 

gravement  de  primer;  després  exaltant-se  pei 
graus,  fins  assolir  el  paroxisme  de  la  indig- 
nació 

El  seu  deure,  com  tots  els  braus  minyons 
d'aquesta  terra!...  Ah,  si  jo  no  fos  vell!  Si 
les  mans  meves  el  fusell  engrapessin  com  en- 
grapen el  timó  de  l'arada,  i  les  bales  tiressin 
dretureres  com  els  solcs  del  llaurat !  Mes,  me 
tremolen,  i  no  de  xaruguesa,  ara  com  ara: 
d'ira,  de  ràbia  és  !...  Maleits  sien  els  butxins 
de  la  Bèlgica  !  Que  foc  se'ls  torni  l'aire  que 
aquí  respiren,  i  verí  el  pà  que  hi  mengen!... 
Lladres  ! . . .  Lladres  ! . . . 

ELISABETH 

alarmada  per  l'agitació  de  son  pare,  s'aixeca 
per  a  calmar- lo 

Oh,  pare,  apaivagueu-vos  !  Millor  faríeu  de 
distreureu's,  potser.  (Fent- lo  seure.)  Seieu. 
Serà  allò  que  Deu  vulga.  És  justa  nostra  causa, 
i  Ell  no  ens  abandonarà.  (Mentres  I  acon- 
dueix.) El  rostre  el  teniu  flamejant;  són  bra- 
ses les  vostres  mans...  Hauríeu  d'anar  amb 
cura,  que  això  bò  no  us  pot  ésser. 

PARE 

barbotejant,  encara,  per  ell  mateix,  amb  ira 
continguda 

Sí,  lladres  !  Lladres  !... 

ELISABETH 

Assereneu-vos. 

{Pausa  llarga.) 

PARE 

I  la  pobra  íulida  ? 

ELISABETH 

Ara  baixava  de  veurc-la  la  mare.  Li  he  dut 
un  xic  de  brou. 

PARE 

Per  assoríada  gairebé  es  podrà  tindré  la 
trista  muller  meva,  d'ésser  ausent  a  tants  d'ho- 
rrors. 

elisabeth,  evocadora 

Me  mira  amb  aquells  ulls  envidriats  que  es- 
guarden fixo,  i  fins  sos  llavis,  closos  per 
sempre  més,  diria  que  tremolen  en  afanys  de 
parlar.  De  què'ns  coneix,  soc  certa,  a  tots 
quants  la  voltem,  mes  del  que  passa,  res  ne 
sab  ni  en  capeix :  el  seu  seny  vola  qui  sab 
aon,  si  no  és  ben  mort. 

PARE 

La  pobra  Martha  !  Amb  tot,  prou  més  li  val; 
més  li  val,  ara. 
(Pausa  llarga.   Elisabeth  va  esdevenint  en- 

guniosa,  com  si  volgués  dir  quelcom  al 

seu  pare  i  no  gosés.) 

ELISABETH 

Pare... 

PARE 

Què'm  vols  ? 

ELISABETH 

signant  amb  la  vista  la  porta  del  barrí 

Fa  estona  no  sabem  del  d'allà...  (El  Pare 
arronsa  les  espatlles  en  un  gest  de  fingida 
indiferència.  Pausa  curta.)  Potser  si  anava, 
un  instant  sols  que  fos...  (Veient  que  el  Pare 
no  contesta,  se  li  acosta  i  li  diu  amb  dolorosa 
efusió.)  Oh,  pare,  pare  !  Prou  que  ho  veig 
que  us  enutja  que  us  ne  faci  retret,  mes  la 
bon'obra  acabem-la  del  tot.  Ell,  no  ho  olvido, 
és  de  la  taifa  dels  nostres  enemics;  mes,  és  a 
nostra  mercè  que's  troba  i  an  el  nostre  bon 
cor  s'és  confiat.  Com  germà,  pare,  en  Deu 
Nostre  Senyor,  fem  per  tenir-lo. 

pare,  barbotejant 

Si  així  no  fos...  Si  la  fè  seva  la  nostra  no 
sigues  !... 

ELISABETH 

De  la  heretjía  dels  seus,  mai  fou  tacat. 

PARE 

I  encar  així,  no'm  plau  sentir  retreure'l,  ni 
m'explico  com,  cedint  a  tos  precs,  vaig  dar-li 
hostatje.   (Punyit  pel  record,  i  amb  dolorosa 

ironia  després.)  Quan  faig  esmení  que  men- 
tre els  teus  germans,  enten-ho,  els  rebrots 
de  ma  sang,  moren  tal  volta,  trucidats  sens 
mercè  per  la  metralla  dels  assessins,  nosal- 
tres donem  sostre  i  abric  a  un  dels  seus,  i  li 
guarim  les  nafres  !  Què  hi  dius,  Elisabeth  ? 
Si  traidoría  això  no  fos,  s'hi  assembla. 

ELISABETH 

No,  traidoría  mai !  Caritat,  i  res  més,  qu'ell 
és  bò,  pare;  ell  no  ens  odia  pas. 

{El  Pare  fa  un  gest  de  dubte.) 

PARE 

I  bé,  anc  que  sia  així;  que  un  n'hi  hagi  de 
cor  no  tant  malmès,  res  això  prova. 

ELISABETH 

Oh,   pare!   Sieu   pietós   amb  ell...   {Pausa 
curta.)  Deixeu  que  hi  vagi  ? 

PARE 

més  ablanit ,    però    parlant    encara    sorru- 
dament 

No't  cal;  quan  jo  hi  he  estat,  ara  suara,  a 
munyir  la  <  Manyaga  »,  li  he  donat  un  cop  d'ull. 

ELISABETH 

Dormia  ? 

PARE 

No,  més  m'ha  semblat  que  estava  del  tot 

tranquil.  De  sèt  és  quc's  queixava.  {Amb  vio- 
lència, com  recant-li  de  dir-ho.)  I  jo  ales- 
hores, jo... 

ELISABETH 

Digueu. 

PARE 

Què  és  que  volies  que  fes?  Li  he  dat...  li 
he  dat  un  got  de  llet. 

ELISABETH,  JOl'OSa 

Oh,  sí,  ja  ho  deia;  ja  ho  deia  jo  que  l'odi 
vos  no'l  podeu  sentir.  És  cert,  digueu-me, 
que  no  li  voleu  mal  ? 

( Trucs  a  la  porta.) 

pare,  escusant  la  resposta 
La  nora,  dèu  ésser  ja;  ves  a  obrir-la. 
(Elisabeth  va  a  obrir  la  porta,  donant  entra- 
da a  Katia.)  1  ■ 

ELISABETH 

Vens  sola  ? 

KATIA 

Sola  és  que  vinc. 

ELISABETH 

va  interrogant- la  amb  precipitació 
I  el  metge?,..  An  el  doctor  no  li  parlares?... 

1)  Pronunciació  figurada  de  Kaatje  (Caterina),  nom  d'in- 
fluencia holandesa. 

KATIA 

Ben  cert,  Elisabeth. 

ELISABETH 

Doncs,  com  no  feia  cap  aquí  amb  íu  ?  Bé  li 
diries?...    - 

PARE 

Deix  parlar  a  Kaíia.  Cai  que's  revingui, 
abans;  ha  anat  depressa,  i  d'aquí  al  poble  no 
és  un  pas. 

KATIA 

És  ben  ceri,  sogre,  que  m'he  afanyat...  {Pe- 
tita pausa.)  Doncs,  heusaquí  que  al  dir-li,  al 
bon  doctor,  que  aquí,  an  aquesta  casa,  un  fe- 
rit allotjàvem... 

pare,  enguniós 

Oh  !  És  que  potser  qui  era  li  hauries  des- 
cobert ? 

KATIA 

Ni  un  sol  mot  m'ha  írait;  mes,  no  sé  dir-vos 
l'encongiment  que  haurien  mes  paraules,  que 
tot  ho  haurà  comprès.  M'ha  esguardat  fixo, 
i  m'ha  respost :  —  Bé  està.  Dintre  una  estona 
seré  al  maseí;  mes,  abans  són  els  nostres,  la 
nostra  gent.  —  No  ho  deia  pas  per  dir-ho, 
que  he  vist,  eixint  del  poble,  com  hi  duien  dos 
ferits,  dos  minyons  dels  que  ara  es  baten  enllà 
del  Comellar,  companys,  tal  volta,  d'en  Max 
i  el  meu  Albert. 

ELISABETH 

N'has  sabut  noves  ?  Parla. 
{Resten  parlant  les  dues  dones  de  baix  en  baix.) 

PARE 

que  ha  restat  fa  estona  com  obsessionat  per 
un  pensament,  i  agè  ala  conversa  de  les  dones 

Oh,  el  doctor  !  Ha  endevinat;  temença  me'n 
tenia. 

elisabeth,  sospenenf  la  conversa  amb  Katia 
Deieu,  pare?... 

pare,  amb  engunia 
Deu  meu  !  Serà  que  mal  he  obrat  ? 

ELISABETH 

Per  què  afligir-vos?  És  un  sant  home,  el 
doctor.  Ell  no  ens  vendrà. 

PARE 

Un  patriota  !  LIn  brau  waló  !  Qu'és  lo  què'n 
pensarà  de  ma  feblesa  ?  De  què  ha  de  con- 
demnar-la estic  segur. 

ELISABETH 

Tranquilitzeu-vos.  {Canonada.) 

PARE 

Un  altre  cop  aquestes  canonades  !  {Posant- 

se  frenètic  tot  d'una,  pregunta  a  Katia.)    Pel 
poble,  què  és  que's  corre  ? 

KATIA 

D'engunia  tothom  mor,  podeu  pensar-ho, 
mes  res  se  sab  segur.  D'allà  Lieja,  ni  una 
nova  n'arriba  :  els  camins  tenen  presos  els 
enemics.  Dels  d'aquí... 

PARE 

Sí,  digues,  Katia... 

KATIA 

És  el  que  ara  contava  a  Elisabeth.  Tres 
dies  que's  defensen  coníre  les  avençades  ale- 
manyes, que  intenten  pendre  el  poble  i  fer  via 
a  Namur.  Nostres  franc-íiradors  a  ratlla'ls 
tenen  a  l'altra  part  dels  aiguamolls;  ni  un  pam 
de  terra  han  conseguit  guanyar. 

PARE 

I  d'ells  ?  Dels  nois  de  casa  ? 

katia,  deseoratjada 

Ni  un  mot.  No  més  puc  dir-vos  que  ni  l'Al- 
bert ni  en  Max  entre'ls  ferits  se  compten  que 
han  convoiat  al  poble.  Mes  Deu  sols  sab  si  és 
que  això  de  joia  podria  ésser  motiu  (aprimant- 
se-Ii  la  veu  fins  a  trenc  de  plorar),  que  aquells 
que  cauen,  resten  allà  on  han  morí. 

ELISABET»,  tractant  de  consolar- la 
Cunyada  !... 

PARE 

Oh,  això  és  morir  cent  voltes  !  Pitjor  que  la 
certesa  d'un  mal  adveniment,  és  el  corcó  del 
dubte,  el  que  em  rosega  el  cor.  {Com  prenent 
una  extrema  resolució.)  Elisabeth,  Katia... 
Cal  eixir-ne  d'un  cop,  d'aqueix  torment ! 

KATIA 

Mes,  còm  ? 

ELISABETH 

Què  penseu  fer  ? 

PARE 

Sé  bé'ls  camins,  la  nit  és  estrellada... 

elisabeth,  sospitant  I  intent  del  pare 
Què? 

PARE 

La  lluna  prompte  eixirà... 

ELISABETH 

No,  mai ! 

KATIA 

Intentaríeu  esbrinar  vòs  mateix  ?... 

pare,  amb  fermesa 
Sí;  ja  res  pot  deturar-me.  Eixes  parets  m'ofe- 


A  sang  i  a  foc  33 

guen.    Tancat  aquí  més  temps,  m'hi  moriria, 
quan  tinc  tot  l'esperit  allà  al  defora. 

elisabeth,  més  alarmada  cada  cop 
Mes  hi  ha  perill,  sou  vel!... 

PARE 

Raó  de  més,  ma  filla.  Res  se  perdrà  que  ho 
valgui,  ja  que  no  puc  la  terra  de  mos  pares 
ni  ma  llar  defensar. 

KATIA 

És  bogeria  !  • 

elisabeth,  amb  energia 
No  eixireu  !  Jo  no  hò  vui ! 

PARE 

Com  dones  febles,  la  por  sols  us  fa  veure 
perills  arreu.  Tot  aquest  terme  encara  és  lliure 
d'invasors.  Deixeu  que  arribi  fins  a  la  pollan- 
creda  :  d'allí  estant  podré  veure... 

ELISABETH 

Mai,  pare  !...  No  eixireu,  no  eixireu  ! 

PARE 

Porugues ! 

KATIA 

No,  sogre ! 

pare,  imposant-se 
De  quant  ençà  no  mano  en  eixa  casa  i  no  és 

ma  voluntat  la  que  es  respecta  ?  ja  prou  plors 
i  prou  súpliques.  Vosaltres,  resteu  pregant : 
aquesta  és  vostra  feina. 

.  (Pren  el  capell  i  la  samarra  i  desapareix  per 
la  porta  del  fons  seguit  de  les  dones,  que 
intenten  encara,  temerosament,  dissuadir- 
lo.  Elisabeth  /Katia  tornen  a  pendre  esce- 
na, tremoloses  i  demudades.  Pausa  llarga.) 

KATIA 

Que'l  guíi  Deu  i  el  vetlli  son  àngel  bó  ! 

« 
elisabeth,  desolada 

Cunyada  !  Què  serà  de  nosaltres  ? 

KATIA 

Confiem...  Qui  sab  !...  La  nit  passada,  oh, 
quin  somni  he  tingut ! 

elisabeth,  interessada 
Somniaves,  Katia  ? 

katia,  amb  tò  i  aires  d'il•luminada 

Sí,  Elisabeth...  Somniava  en  eixa  nostra 
terra  tan  volguda  i  ara  tan  trista...  Que  aquests 
sos  camps,  enguany  batuts  ans  de  la  sega,  en 
una  gran  florida  reveníen;  que'ls  casals  de  ses 
viles,  tots  enderrocs  avui,  altre  cop  s'aixeca- 
ven per  miracle,  més  grans  i  sumptuosos;  que 
ses  fites  s'havien  aixamplat  enllà  del  Mosa, 
dintre  terra  enemiga,  ja  nostrada,  i  que,  amb 

les  genis  flamandes  i  walones,  era  un  eixam 
de  pobles  de  Germania  els  que  feien  la  Bèl- 
gica. Que  la  sang  generosa  dels  seus  fills 
agosaís,  el  pairal  sol  no  goreíà  debades,  car 
era  a  sa  regor  que  anava  fent-se  cada  cop 
amb  més  lluc  la  pàtria  nova  a  qui  admirava  el 
món  i  a  la  qui  deien  els  pobles  tots  de  l'uni- 
vers :  la  gran,  la  heroica,  la  indomable  Bèl- 
gica ! 

elisabeth,  dolorosament 

Mes  a  quin  preu,  oh  Kaíia  !  A  quin  preu  això 
fora  !  Quants  pares  sense  fills  !  Quants  nins 
en  l'orfanesa  í  Quantes  esposes  portant  en 
llurs  roparges,  i  dins  del  cor,  el  dol  de  la  viu- 
desa  !  Tu  mateixa,  cunyada... 

katia,  interrompent-la  esgarrifada 
Oh,  no  me'n  facis  retret ! 

ELISABETH 

Bé  donaries  cent  voltes  els  llorers  de  tanta 
glòria  per  l'amor  i  la  vida  del  teu  Albert ! 

KATIA 

Oh,  Elisabeth  ! 

ELISABETH 

Per  què  copdiciar  per  nostra  terra  més  gran- 
deses, si  en  pau,  junt  amb  els  nostres,  amb 
aquells  que  estimem,  podéssim  veure-la,  com 
fins  ara  ha  sigut,  dolça  i  íranquila,  escarràs- 

sada  i  forta  pe!  írebail  que  ennobleix  més  que 
les  gestes  de  guerra  i  extermini  ? 

KATIA 

Ben  cert  és  el  que  parles.  Oh,  i  qui  ales- 
hores podés  tornar ! 

EL1SABETH 

més  inspirada  cada  cop  i  acabant  per  trair 
sos  íntims  sentiments 

Tota  ma  joia,  tota  m'ambició...  com  dir- 
t 'ho  ?  Que  mos  anys  s'esgranessin,  no  en  el 
írahut  de  les  soperbes  viles,  ni  en  l'enlluerna- 
ment d'aquestes  opulències  que  has  somniat, 
germana,  per  la  Bèlgica  de  l'avenir,  sinó  en  el 
suau  i  tendre  reposar  de  la  vida  camperola  de 
nostres  llogarets;  dins  d'una  casa,  mateix  del 
que  és  aquesta  :  humií,  senzilla,  dolça  i  tot  ella 
odorant  de  la  veïna  deh  nostres  abeíars. 
A  la  bon'hora  que  en  els  jorns  de  les  llargues 
invernades,  les  boires  flonges  que  els  aigua- 
molls congrien  la  cobrissin  amb  vels  de  nu- 
viatge, si  l'amor  fos  a  dins,  si  vora  del  caliu 
de  la  llar,  mes  mans  podien  juntar-se  amb  al- 
tres mans,  i  en  uns  ulls  amanlíssims  reposar 
mes  mirades.  Oh,  Katia  !  jo  somnio  també, 
mes  és  desperta. 

KATIA 

dolçament,  acabant  per  somriure-li  amb 
afectuosa  entremaliadura 

Ma  bona  Eüsabeíh  !    Tos  llavis  vessen  del 

que  ton  cor  és  plè...  I  bé,  les  mans  aquestes, 
que  les  íeves  amoixin,  i  els  ulls  que  mirin  d'a- 
mor dintre  tos  ulls  (signant  vers  la  ports  del 
barrí),  serien... 

elisabeth,  cobrínt-se  la  cara,  avergonyida 
Oh,  no  !  Soc  folla. 

KATIA 

Ets  ignoscenta !  Que  potser,  doncs,  te 
creies  que  no  n'havia  esment  ans  de  tu  dir- 
m'ho  ?  Del  mal  d'amor  també  he  patit  la  febre. 

ELISABETH 

Oh,  jo  t'ho  prego  !  Ni  un  mot  pas  a  ningú. 
Ni  jo  m'explico  ben  bé  ço  que  dins  sento. 

KATIA 

L'amor  és  com  un  lladre  :  se  n'entra  d'ama- 
gat i  amb  gran  cautela,  i,  un  cop  a  dins,  ens 
roba  el  seny  i  el  cor.  (Canonada.) 

elisabeth,  defallint 

Àdeussiau,  mos  somnis !  (Agitant-se  de 
sobte.)  Mes,  el  pare...  Oh,  el  pare  !  Si  algun 
malaverany  —  Deu  Ten  deslliuri  —  li  hagués 
esdevingut... 

KATIA 

També  em  té  amb  ànsia.  (Pausa  curta.) 
Mes,  hora  és  ja  d'acoíxar  ta  pobra  mare. 

ELISÀBETH 

Sí,  anem. 

KATIA 

Jo  sola  cm  basto.  (Senyalant  la  porta  del  barri, 
tol  somrient  amb  intenció.)  Tu  cura  d'ell,  de 
l'Otto. 

ELISÀBETH 

Que  ets  bona,  Katia  ! 

KATIA 

De  camí  la  íisana  podré  dur-li. 

(Elisabeth  pren  el  fanal  i  amb  ell  se'n  va  pei 
la  porta  del  barri.  En  tant  Katia  prepara  la 
tisana  al  foc  de  la  llar,  la  passa  dintre 
d'una  taca,  i  amb  ella  i  amb  la  llàntia 
d'assobre  la  taula,  que  se'n  du  per  aclarir- 
se,  munta  l'escala.  L'escena  resta  a  les 
fosques.  Pausa.) 

elisabeth,  encarà  a  dintre 

Aixís,  un  alíre  pas;  a  poc  a  poc.  Aneu  alerta, 
que  no  és  pas  hora,  encara,  de  fer  massa  el 
valent. 

{Apareix  en  escena  amb  /'otto,  que  s'apoia 
penosament  en  el  seu  bras.  A  l' altra  mà 
porta  el  fanal  que  deixa  damunt  la  taula.) 

OTTO 

imb  veu  feble,  com  sempre,  menys  en 
els  moments  d'exaltació 

Oh,  grans  mercès  ! 

elisabeth,  Aconduint-lo  al  sí/Ió 
A  n'aquí  em  sembla  que  estareu  bé. 

OTTO 

Oh,  força ! 

ELISABETH 

Com  us  sentiu  ? 

OTTO 

Més  fort  me  trobo;  ben  cert. 

ELISABETH 

És  imprudència  això  que  féreu,  i  jo  ben  folla 
he  estat  en  consentir-vos-ho. 

OTTO 

No,  Elisabeth,  creieu-ho  que  això  m'ha  de 
fer  be;  tres  dies  que  m'han  semblat  eterns, 
sempre  allí  dintre  del  meu  amagatall!...  Sentia 
ja  fretura  de  més  espai  i  aire. 

ELISABETH 

Feu  per  no  parlar  tant..,  A  veure,  ara,  la 
ferida... 

OTTO 

Ja  no  sento  que'm  sagni. 

ELISABETH 

Ho  crec  be  aixís.  És  aquest  un  engüent  que 

fa  miracles.  (Mentres  recull  de  la  lleixa  de  la 
llar  o  d'altre  lloc  propi,  íengüent,  la  capsa  de 
les  desfiles,  erc,  va  dient.):Ésfet  tot  ell  d'her- 
betes  remeieres  cullides  íendres...  Oh,  si  els 
veiéssiu,  Oíto,  els  nostres  prats,  quan  ve  la 
primavera  !  Quina  flaira  !  1  quins  colors  més 
bells  i  més  encesos,  els  de  les  flors  !  (Ha  des- 
cobert honestament  la  part  superior  del  pit 
d'Oito,  i  examina  la  ferida.)  Ben  cert  és  ço 
que  dieu;  a  pellar-se  comensa...  I  amb  tot  i 
això,  jo  estava  enguniosa  pel  vostre  mal,  i 
avui,  aquesta  tarda,  he  fet  que  Katia  s'arribés 
al  poble  i  avisés  el  doctor,  {Amb  tot  això  ha 
començat  a  fer- 1  i  la  cura.) 

otto,  amb  intranquilitat 
Oh,  Elisabeth  ! 

ELISABETH 

Cap  temensa  heu  de  tindré.  Bon  patriota,  és 
cert,  mes  un  pa  d'agnus.  A  més,  a  mi  m'esti- 
ma com  una  filla.  I  a  fe  que  raó  tindria  per 
dir-li  pare,  que  si  ell  no  hagués  estat,  morta  i 
ben  morta  m'hauria  dut  al  mon  la  pobra  mare... 
No  us  faig  pas  mal  ? 

OTTO 

No,  gens...  (Amb  molta  dolcesa.)  Oh! 
Aquestes  vostres  mans  a  frec  del  pit  les  sento, 
blanes  talment  com  ales  de  coloma, 

ELI3ABETH,  abaixant  els  ulls  avergonyida 
Oíío... 

OTTO 

De  tant  manyagues,  sols  n'havia  sentit  unes 
en  ma  vida. 

elisabeth,  amb  un  cert  deix  d'engelosiment 
Sí,  cert  ? 

otto,  amb  dolça  tristesa 
Les  de  la  meva  mare. 

ELISABETH 

Teniu  mare  ? 

OTTO 

Oh,  sí !  Vulla  servar-me-la  per  molts  anys 
el  bon  Deu. 

ELJSABETH 

I  que  aixís  sia. 

OTTO 

Si  d'Ell  està  que  a  veure-la  jo  torni,  siau 
certa,  Elisabeth,  que  haig  de  contar-li  com 
vostres  mans  les  d'ella  em  recordaren  de  tan 
flonges  i  blanques  i  amoroses.  Si  ella  n'hagués 
esment  d'aquesta  vostra  pietosa  caritat,  com 
us  beneiría ! 

ELISABETH 


No  val  la  pena  ni  de  fer-ne  retret..,  {Ma  en- 
llestit la  cura.)  Veieu  ?  Ja  està. 

OTTO 

Mercès;  mercès  amb  tota  l'ànima. 

ELISABETH 

I  ara,  creieu,  és  hora  d'enilitar-vos  un  altre 
cop;  gens  bo  pot  ser-vos  romandre  més  aquí. 
1,  a  més,  si  us  sorprenien...  D'odis  n'ha  ence- 
sos tants  aquesta  guerra  ! 

OTTO 

Oh,  no;  no,  Elisabeth  !  Jo  us  ho  demano; 
deixeu  que  resti  aquí  algun  temps  encara. 
{Amorosament)  Aquí,  a  la  vora  vostra. 

ELISABETH 

Sou  el  mateix  que  un  nin. 

OTTO 

I  encar  voldria  de  vós  altra  mercè  !...  Que 
obrissiu  un  xiquet  la  finestra...  Fa  xafogó  aquí 
dintre. 

elisabeth,  renyant- lo  afectuosament 

Heu  de  compendre  que  no  és  pas  de  seny 
sà,  ço  que  suara  em  demanàveu. 

otto,   suplicant 

Les  nits  son  tebtes  en  aquest  temps.  L'aire 
em  duria  tan  gran  consol ! 

ELISABETH 

fent-se  l'enfadada,  però  disposant-se 
a  cedir 

Es  que  és  prou,  tant  mateix,  que  hagi  de 
fer-se  en  tot  sempre  la  vostra  voluntat. 

òtto,  somrient 
Soc  mal  creient,  no  es  cert  ? 

elisabeth,  som  rient  també 

Un  xic  massa...  La  claró,  empro,  de 
aquest  llum,  fer-vos  traïció  podria.  Espereu's 
un  instant... 

(Sense  sortir  d'escena,  va  a  deixar  el  fanal, 
paït  de  dintre  la  porta  que  mena  al  barri, 
quedant  l'estança  un  moment  a  les  fosques. 
Després  va  a  obrir  la  finestra,  quedant  la 
cambra  il•luminada  per  la  lluna,  que,  part 
de  fora,  amara  de  claror  la  plana  i  argenta 
els  boscos  que  so  viren  al  lluny.) 

otto,  amb  joiosa  admiració 

Oh,  quina  lluna  fà!...  Que  és  clara!...  I 
quan  d'espai  el  que  d'aquí  s'ovira  !  Deixeu, 
deixeu-me  que  bleixi  fort...  És  ben  hermós, 
Elisabeth,  aquest  vostre  pais  ! 

elisabeth,  adolorida 

1,  amb  tot,  la  guerra,  la  destrucció  i  la  mort 
els  vostres  hi  han  portat...  Per  què,  Oíto  ? 
Per  què?  Que  és  el  que  us  férem,  perquè  ens 
dongueu  eix  tracte  ?  La  pobra  Bèlgica,  la  nos- 
tra petita  terra,  sols  volia  viure  en  pau  amb 
tot  el  mon.  Els  somnis  de  grandesa  de  la  vos- 
tra Alemanya,  mai  torbaren  ses  nits,  ses  nits 
tranquiles  i  calmes,  com  eixa  que  veieu  ho 
fora,  si  les  rojors  d'incendi  que  s'oviren  enllà, 
el  seu  cel  sereníssim  no  ensagnessin. 

otto,  desola t 
Oh  !  Per  què  voleu  afligir-me  ? 

ELISABETI-. 

En  altre  temps,  d'aquí  ont  sou  ara,  Otto,  us 
hauria  plaguí  en  aquesta  hora,  sentir  filar  la 
veu  melodiosa  dels  rossinyols.  Ara,  ni  un  íant 
sols;  que  íoís  fugiren,  cercant  en  altre  lloc  la 
pau  que  aquí  no  troben. 

OTTO 

Elisabeth!...  {suplicant.) 

ELISABETH 

1,  aon  anar?  Aon  anar  els  misers  ?  si  diu 
que  han  trasbalsat  tota  la  terra  vostres  estols. 
(Canonada.)  Sentiu-lo...  Aucells  i  homes,  a 
tots  ens  foragita  del  pais  on  som  nats;  del 
que  estimem,  del  nostre  ! 

otto,  fondament  apenat 

Que  cm  feu  sofrir !  Tan  dolça,  tan  dolça  com 
sou  vos,  perquè  ferir-me  amb  eixos  mots  cru- 
dcls  ?  Doncs  què  voldríeu  ?  Que  jo  a  la  meva 
pàtria  maleesca  ?  Sí,  com  la  vostra  és  santa 
i  és  hermosa  i  allí  he  deixat  a  tots  els  que 
m'estimen  !  Si  anyorós  soc  de  sos  asprius 
boscatges,  i  de  sos  monts  esquerps,  i  de  sos 
rius  indòmits  !  A  la  bon-hora,  sí  que  maleeixi 
allò  que  ens  ha  posat  —  sia  el  que's  vulga  — 
l'arma  a  les  mans  i  dintre  dels  cors  l'odi.  Ma- 
leïda la  guerra  !  Maleïda  ! 

ELISABETh 

Oh,  maleïda,  sí ! 

OTTO 

Retreient  els  records  de  què  fa  esment,   va 
enternint-se  fins  acabar  amb  sang  Iots. 

Per  què,  digueu-me,  d'aquesta  vostra  Bèl- 
gica haig  de  sentir-me'n  enemic  ?  La  mare,  de 
qui  us  parlava  abans,  en  estes  encontrades 
veié  la  llum  primera;  la  vila  rienta  on  va  por- 
tar-me al  món  la  santa  dona,  arran  la  ratlla  es 
troba  que  fita  ambdues  terres.  Des  de  ma  casa 
veia  el  vostre  cel  i  vostres  verdes  planes; 
l'aire  suavíssim  que  amoixava  els  rulls  sedo- 
sos  de  ma  testa  d'infant,  d'aquí  venia  portant 
frescors  del  Mosa  i  de  l'Escalda,  El  meu  llen- 
guatge no  us  és  pas  estranger,  que  era  en 
Walona  parla  que  vaig  apendre  d'ella,  de  la 

mare,  a  resar  ai  bon  Jesús  i  a  Nostra  Dona 
Santa  Maria...  Oh,  Elisabeth  !  Si  fora  prou  — 
vui  dir-vos-ho  —  haver-vos  conegut,  per  esti- 
mar-la aquesta  terra,  com  si  fós  la  meva,  i 
com  a  germans  meus  als  germans  vostres  ! 

ELISABETH 

Oh,  no  ploreu  ! 

OTTO 

Mai  de  la  vida,  sia  el  que's  vulga  mon  destí, 
el  record  vostre  de  mi  s'apartarà.  Si  allà  (al 
cel)  disposen  que  aquí  la  mort  me  prenga,  jo  us 
ho  juro:  oferiré  la  vida  en  sacrifici  del  mal  que 
us  hagi  fet,  i  el  darrer  mot  que  de  mos  llavis 
ixi,  oh  dolça  Elisabeth,  serà  el  nom  vostre. 

ELISABETH 

Oh,  no  !  Morir  per  què  ?  Salvat  ja  no  us 
hauria. 

OTTO 

Tan  dolç  com  viure,  per  vós,  el  morir  em 
fora;  que  jo  us  estimo,  us  amo,  i,  ai !  que  ens 
separa  tot  un  món  de  rencunies  ! 

ELISABETH 

Oh  !  Otto,  Otío  !...  Preguem-li  a  Déu  Nos- 
tre Senyor  que  als  nostres  pobles  dongui 
sols  sia  una  guspira  del  pur  amor  de  què  ens 
ha  encès. 


A  sang  i  a  foc  47 

OTTO 


Oh,  sí ! 


ELISABETH 

intranquilitzada  de  sobte,  i  escoltant  al  defora 
Mes  aquí  fora  m'apar  sentir  brugií... 

OTTO 

Tanqueu,  doncs,  la  finestra. 

(Ho  fa  elisabeth,  al  punt  que  baixa  katia  de 
la  escala,  amb  el  llum  i  la  taca,  ja  servida, 
deixant  el  primer  a  sobre  la  taula,  i  I  altra 
en  Hoc  degut.) 

KATIA 

Observant  l'atenció  que  els  dos  posen 
cap  al  defora 

Que  atalaieu  ? 

ELISABETH 

Semblava  com  si  algú  s'acostés.,. 

KATIA 

El  sogre  tal  vegada;  ja  fora  temps.  {Truquen 
a  la  porta  forana.) 

elisabeth,  sobressaltada 
Otto,  amagueu-vos  !...  I  si  ell  no  fos  ? 

KATIA 

Espercu-vos.  Veurem  abans  qui  hi  ha.  (Pre- 
guntant darrera  la  porta.)  Qui  sou  ? 

doctor,  des  de  fora 
Jo  soc,  Kaíia. 

ELISABETH 

Es  la  veu  del  doctor;  respiro. 

(katia  ha  obert  la  porta  i  ha  entrat  el  doctor, 
el  qual  no  pren  escena  fins  que  s'indiqui.) 

doctor 
Tal  volfa  recelàveu  d'obrir  ?  Ah  !  La  pru- 
dència no  és  pas  de  més  en  aquests  temps  que 
corren!  Encar  que  tant  se  val;  quan  no's  fran- 
quegen les  portes  de  bé  en  bé,  prou  que  les 
lleves  a  culatades  s'alcen.  (Irònic.)  Son  claus 
de  nou  invent  aquestes  que'ls  alemanys  ara 
han  posat  de  moda. 

KATIA 

Contenint  el  doctor  i  signant-li  on  son 
els  allí  es 

Per  Deu,  doctor... 

DOCTOR 

Comprenent,  i  avençant  cap  allà  on  son  els 
indicats 

Que  miro  !  Si  és  la  Elisabeth.  Com  va  pe- 
tita ?  (Fa  una  moixaina  a  elisabeth  que  se  li 

ha  acostat.  Referint-se  despresa  /'otto.)  I... 
aquell  jove?  L'hoste  de  què  em  parlares,  Kaíia? 

KATIA 

Ceri,  doctor. 

DOCTOR 

Acostant-se  a  otto  /  esguardant-lo  interessat 
Bé;  veiam?...  Un  brau  minyó  me  sembla... 
Com  vos  dieu...  ? 

OTTO 

Oíío  Sumner,  senyor,  servidor  vostre. 

DOCTOR 

Bé,  bé...  No  sou  d'aquesta  terra;  al  menys 
els  vostres  noms  i  aquest...  aquest  vestuari 
que  porteu...  I  amb  tot,  la  parla... 

ELISABETH 

La  mare  d'Otto  és  walona,  doctor. 

DOCTOR 

Bé;  compatricia.  Me  plau  força,  minyó... 
(Transició.)  Doncs,  sou  ferit  ?  Us  planyo;  ben 
cert  que  sí.  Emperò,  què  voleu  fer-hi  ?  (Som- 
rient jovialment.)  Això  és  la  passa  d'aquesta 
terra  de  ja  fa  uns  quants  dies...  I  aon  ?  aon  ? 

OTTO 

Descordant-se  la  guerrera  i  mostrant  al  doctor 
el  lloc  on  té  la  ferida 

Aquí,  doctor. 

DOCTOR 

Veiam...  (Després  que  ha  examinat  la  feri- 
da.) Ah,  us  felicito,  Un  xiquet  més  avall,  i  no 
ho  contàveu.  (S'ha  tret  el  boteguí  de  campa- 
nya i  m entres  canvia  l'apòsit  al  pacient,  diu): 
Sofriu  molt  ? 

OTTO 

Gens,  senyor. 

DOCTOR 

Bà,  ja  comença  a  cloure's.  Es  cosa  de  poc 
temps.  Un  xic  de  compte  i  prou...  (Transició.) 
1  fa  molts  dies  que  sou  ferit  ? 

ELISABETH 

Tres  ne  fa  avui 

DOCTOR 

I  doncs  ?  Qui  us  ha  guarit  fins  ara  ? 

OTTO 

Girant  amb  dolcesa  els  ulls  cap  a  n'ella 
La  Elisabeth. 

doctor,  jo  vial 

Ah,  ah;  bona  metgesa.  No'n  voldria  pas 
d'altra. 

elisa beth,  escorreguda 
Oh  !  Jo  doctor,  pobra  de  mi,,. 

DOCTOR  a  OTTO 

Endemés,  'no  és  gran  cosa,  com  us  deia, 
grat  sia  a  Deu.  (a  elisabeth,)  Li  rentes  la  feri- 
da amb  això  que  et  daré...  (li dona  un  potet  de 
cristall  amb  medicament.  Després  torna  a 
adressar-se  a  otto,  dient- li  amb  certa  acritut 
paliada  amb  un  somriure)  i.  abans  de  gaire, 
jove,  podreu  tornar  altra  volta  a  matar-ne  dels 
nostres,  per  la  paga. 

ELISABETH 

Oh,  no,  doctor  !  No  li  dieu  tal  cosa,  que 
el  coníristeu. 

otto,  amb  accent  de  sentida  protesta 

Oh  !  Abans,  senyor,  jo  pagaré  amb  ma  vida 
el  bé  que  em  feren  els  d'aquesta  casa,  i  el  que 
vos  m'haveu  fet, 

DOCTOR 

Tocant-li  amicalment  F  espatlla,  un  si  és  no 
és  conmogut 

Bé,  minyó,  bé.  Feu  cara  de  ser  un  galàn 
xicot.  La  dita  perdoneu-me;  és  el  meu  taran-nà. 

OTTO 

Que  jo  us  perdoni  ? 

DOCTOR 

I  ara,  a  acoíxar-vos  prompte.  la  ens  torna- 
rem a  veure,  i  molt  seria,  tan  mateix,  que  el 
tracte  no  ens  tornés  bons  amics. 

OTTO 

Que  sha  aixecat  i  estreny  efusivament  la  mà 
al  doctor 

Per  mi  des  d'ara.  Sou  un  gran  cor. 

DOCTOR 

Coratge,  i  Deu  dirà. 

elisabeth,  {Que  ha  anat  a  cercar  el  fanal  da- 
rrera la  porta  del  barri  i  ha  tornat  ja  a  reu- 
nir-se amb  otto.)  Anem.  (Fent  apoiar  al 
ferit  an  el  seu  braç,  se  l'endú,  desapareixent 
per  la  dita  porta. ) 

Pausa  curta 

doctor,  a  katia,  quan  els  altres  són  fóra 

Pobre  jove  !...  I  deia'm  que  ja  feia  tres  dies 
que  era  acullit  aquí.  Com,  doncs,  no  heu  vin- 
gut a  cercar-me  fins  avui  ? 

KATIA 

La  por  del  sogre,  que  mal  no  judiquéssiu  sa 
conducta. 

doctor,  somrient  i platxejant  un  xic 

Aquest  bó  de  Lerberghe  !...  Sempre  serà  el 
mateix.  Com  si  de  sobres  no  sàpigues  quina 
és  la  seva  tara.  Pateix  del  cor. 

katia,  estranyada 
Dieu?... 

DOCTOR 

Sí,  massa  tendre,  pels  anys  que  té. 

KATIA 

I,  amb  tot,  senyor  doctor,  va  resistir-se  !... 
A  l'Otto  vam  írobar-lo  de  bon  matí,  just  l'en- 
demà que  els  nostres  se'n  havien  anat,  l'Albert 
i  en... 

DOCTOR 

Sí,  digues. 

KATIA 

Quin  quadre  !  Estava  bo-i-estès,  el  pobre, 
al  peu  de  la  llindera.  Intentaria  trucar,  les  for- 
ces li  mancaren,  i  allà  es  passà  la  nit,  tot  des- 
sangnant-se.  Quan  el  veiérem,  blanc,  afinat, 
semblava  no  ser  ja  d'aquest  món.  El  sogre 
refusava  assistí'l,  de  primer  anduvi.  Era  ale- 
many, i  prou;  un  condemnat,  ell  deia.  En  và 
la  Elisabeth  i  jo  mateixa  li  pregàrem.  De 
prompte  ella  hagué  una  inspiració:  —  Nostre 
Senyor,  va  dir-li,   perdonà  a  sos   butxins... 

Vós,  que  us  vanteu  del  Mestre  seguir  les  en- 
senyances... 

doctor,  somrient 
Bella  predicadora ! 

KATIA 

Ell,  aleshores,  semblà  ablanir-se  un  xic.  En- 
tràrem el  ferit  aquí  a  la  casa,  i  així  que  des- 
cobrirem un  xic  son  pit  per  intentar  guarir-lo, 
vam  trobar-li  al  damunt  l'escapulari  de  Nostra 
Santa  Dóna.  Era  catòlic.  1  el  sogre,  allavors, 
ens  deixà  fer. 

doctor,  rient  de  bon  cor 

Oh,  jo  diria  !  No  en  va  sos  coneguts  d'aquí 
li  diuen,  en  broma,  el  frare-llec...  I  aon  és  ara, 
que  no  l'he  vist  ?  Tindria  encar  íemensa  dels 
anatemes  meus  ? 

KATIA 

És  fóra. 

doctor,  estranyat 
Fóra  ? 

KATIA 

Una  tossuderia.  Volgué  eixir  ja  fà  estona, 
per  a  veure  si  esbrinava  quelcom.  Rès  hem 
sabut  dels  homes  d'ensà  que  van  deixar-nos. 
D'eng-unia  estem  morint... 

DOCTOR 

Me'n  faig  prou  càrrec.  (Canonada.) 

KATIA 

Oh!  Cada  cop  que  el  sento,  el  cor  quin  botre! 

DOCTOR 

Ah,  pobre  terra  ! 

katia  (Enguniosa) 

Si,  per  atzar,   doctor,  camí  del   poble,   el 
trobéssiu... 

DOCTOR 

Entès.  Fins  a  reveure,  Katia. 

(Se'n  va  per  la  porta  del  fons.) 

elisabeth  (ve  per  la  pot  ta  del  barri  amb  el 
fanal,  que  deixa,  sens  apagar- lo,  en  lloc 
avinent.)  És  fora  ja  el  doctor  ? 

katia 
D'ara  mateix. 

ELISABETH 

I  el  pare  ? 

KATIA 

No  ha  tornat  pas. 

ELISABETH 

Quiua  mal-hora,  Katia,  d'haver  deixat  que 
eixís !  (S'ouen  al  lluny  trets  de  fusellería, 
seguits,  seguits. )  Sents  Katia  ? 

KÀTIA 

Oh,  sí !  Trets  de  fusell  aquí  a  la  vora,  per 
la  banda  del  poble. 

(Més  trets,  katia  ha  anat  a  enlreobrir  els  fines- 
trons, i  esguarda  cautelosament  al  defora.) 

ELISABETH 

entrant,  de  cop,  en  una  gian  engunia 
Oh,  el  pare  !  El  pare  ! 

katia,  encara  des  de  la  finestra 
Elisabeth  !  Elisabeth  !  Ara  és  aquí. 

elisabeth  (Cuita  a  obrir  la  porta  del  fons  pe/ 
onl  entra  el  pare  bleixant  i  amb  el  rostre 
demudat.)  Pare  ! 

PARE 

No  us  astoreu  per  mi;  bo  i  sà  retorno. 

katia 
Quelcom  haveu  sabut  ? 

pare,  atribolat 
No  sé  que  passa...  No  entenc  pas  lo  que  ha 
estat.  (Fusellería.) 

ELISABETH 

Mes  aqueís  trets  ? 

pare,  parlant  precipitat 
Lluitaven  vora  dels  aiguamolls.  Des  de  la 
pollancredra  jo  ho  som  vist  bé.  1  com  braus 
que's  batien  !  De  sobte,  empro,  la  lluita  ha 
semblat  acabar-se.  La  lluna  s'és  coberta,  i  rès 
més  no  som  vist,  sinó  rojors  d'incendi  cap  a 
llevant :  dos  pobles  que  cremaven  d'aquí  la 
rodalia.  Després  les  boires  s'han  esclarit  de 
sobte... 

ELISABETH 

Oh  !  Sí,  dieu... 

KATIÀ 

Sí,  prompte... 

PARE 

M'ha  sembiat  que  ovirava  tot  d'homes  que 
fugien,  i  he  sentit  aixecar-se  una  cridòria,  i 
trets  altre  un  cop. . .  És  aleshores  que  somjtornat 
aquí,  i  rès  no  sé,  llevat  d'això  que  us  conto. 

(Fusellería.) 

ELISABETH 

AI  poble  és.  Oh,  sí !  És  al  poble. 

KATIA 

Déu  meu,  salva'l !  Salva'l  al  meu  Albert. 

(Trucs  a  la  porta  forana) 

PARE 

Truquen. 

(katia  fa  acció  d'anar  a  obrir.) 

ELISABETH 

Qui  pot  ésser  ?  (A  katia.)  No  obrissis  sens 
saber... 

albert,  de  fóra  encara 
Pare  !  Katia  !  Sóc  jo. 

KATIA 

L'Àlberí ! 

PARE 

Sí,  l'Albert. 

KATIA 

Oh,  mercès,  Déu  clement,  ja  que  tú  m'has 
oit !  (Obra  la  porta  donant  entrada  a 
ï  Albert  que  ve  armat  de  fusell.  Bon  punt  apa- 
rescut,  katia  cuita  a  tirar-se  en  sos  brassos.) 

KATIA 

Albert !  El  meu  espòs  ! 

PARE 

Tú,  fill?  (Afanyosament.)  Mes...  i  en  Max? 

albert,  fingint 
No  sé...  Rès  ne  sé  d'ell. 

ELISABETH 

Mes,  junts  no  estàveu  ? 

PARE 

Parla... 

albert,  defallit 
Sí,  mes  deixeu-me  que'm  revingui  algun  xic. 
^L' albert  s'assenta.) 

KATIÀ,  Sol•lícita  a  /'ALBERT 

Voldries  pendre  quelcom  ?  Fas  una  cara  de 
mort,  talment. 

ALBERT 

Oh,  Katia  !  Del  dia  que  ens  deixàrem,  rès 
més  hi  ha  entrat  en  aquet  cos.  Quan  un  se  bat, 
qui  hi  pensa  en  rès  d'això  ?  Mes  si  la  fam 
s'acalla,  les  forces  s'afebleixen. 

KATIA 

Donant  a  beure  a  /'albert  un  vas  de  llet  que 
ha  preparat  en  tant 

Té,  Albert;  beu,  beu-te  aquesta  llet.  De  sua- 
ra és  muuyida.  Poc  pensava.  —  Déu  meu,  quin 
goig  !  —  Que  guadir-ne  podessis. 

albert,  després  que  ha  begut  àvidament 
Això  refà ! 

PARE 

Mes  ara  digues  :  en  Max?  El  pobre  Max?... 

ELISABETr. 

Sí,  conta... 

albert,  encara  fingint 

És  ben  cert  ço  que  us  deia;  rès  més  no  n'he 
sabut  del  dia...  Com  saber-ho?  Si  allò  és 
un  batibull.  Bona  feina  tothom  que  té  a  curar- 
se  de  sí  mateix...  Mes  compto...  que  deu  estar 
bregant...  encara. 

KATIA 

Entre  els  ferits  que  han  conduit  al  poble  no 
hi  era  pas. 

ALBERT 

I  doncs  ?  No'n  passeu  ànsia.  (Malgrat  tot, 
la  emoció  amb  què  diu  les  següents  paraules 
el  mitj  traeix.)  És  un  valent  minyó  el  germà. 

pare,  sospitant  la  veritat 

Oh  !  Tu  m'enganyes,  Albert!  Tú  m'amagues 
quelcom ! 

albert,  cada  vegada  violentant-se  més 
No,  pare.  Us  dic  en  bona  fe... 

pare,  solemnialment 
Juram-ho !  (Fuselleiía.) 

ALBERT 

Prenent  motiu  de  les  descàrregues  per  a 
mudar  de  conversa 

Ah  !  No  sentiu?  A  l'Arrabal  que's  baten.  Allí 
ens  hem  aplegat.  En  menos  d'un  dir  Jesús,  que 
l'hem  tinguda  feta  la  barricada.  Tots  els  del 
poble  hi  eren;  fins  les  dones.  Carros,  arades, 
caixes,  arquimeses...  cap  a  la  pila  tot !  A  fe  de 
Deu  que  sembla  una  muralla  ! 

PARE 

Així,  doncs?... 

albert,  apesarat 

Sí,  pare;  en  retirada  ens  hem  batut.  Ferms 
aguantar-nos  ja  més  en  camp  obert,  era  im- 
possible d'ensà  de  l'hora  que  ha  caigut  Lieja. 

pare,  consternat 
Ah  !  Lieja  és  retuda  ? 

ALBERT 

L'han  presa  vers  cap  vespre,  aquets  diables. 
I  que  no  ens  ha  trigat  gaire  la  noticia  a  arribar, 
que  en  menys  d'una  hora  a  protegir  ha  vingut 
les  avençades,  tot  un  estol  de  prussians,  i  en 
fuita  ens  han  posat.  Era  follia,  plantar-los  cara 
allí, 

PARE 

I,  tu,  doncs,  ara  ? 

ALBERT 


Jo  cap  a  vila  a  demanàls  ajud,  per  mana- 
ment del  Batlle,  que  ens  comanda.  És  un  va- 
lent el  vell  Girard  ! 

PARE 

Mes  d'aquí  a  vila... 

ALBERT 

En  menys  de  dues  hores  hi  hauré  arribat. 
Conec  be  les  dreceres. . .  Si  els  del  poble  es  sos- 
tenen tota  la  nit,  ans  no  claregi  el  dia  ens  ho 
farem  de  bó. 

PARE 

I  en  socors  vostre  podran  venir  ? 

ALBERT 

És  guarnida  la  plaça.  Si  no  ens  aiden  pit- 
jor per  ells,  i  per  tothom,  puix  que  si  entraven 
al  poble  els  prussians,  la  via  lliure  tenen  fins 
a  Namur,  i  en  tres  jornades  seran  davant  sos 
glacis. 

katia,  temerosa 

Mes  ta  comanda  és  plena  de  perills;  tot 
aquest  terme  serà  ple  d'invasors. 

ELISABETH 

Oh,  sí ! 

albert,  apariant-se  a  sortir  una  altra  volta 

Faré  per  no  trobar-m'hi.  Adeussiau  !  (Abra- 
sant a  katia.)  Adéu,  muller...  pare,  germana, 
a  reveure;  en  esta  vida...  o,  al  Cel,  sinó! 

(Desapaieix  per  la  porta  del  fons  seguit  dels 
altres  fins  al  marxapeu.  El  pare,  elisabeth 
i  katia  tornen  a  pendre  escena,  plorosos  i 
cap-cots.)  Pausa. 

KATIA 

Adéu!  Adéu!...  Comença  ma  viudesa  en 
est  instant,  m'ho  diu  el  cor. 

EUSABETH 

Coratge,  Katia...  Preguem  en  tant  per  ell... 
Pare,  el  Rosari... 

pare,  obsessionat  amb  la  seva  idea  d  abans 

I  en  Max  ?  I  el  pobre  Max  ?  (Se  senten  a 
poca  distancia  de  la  casa  dos  trets  de  fusell, 
venint  de  direccions  distintes.) 

Un  xisch  de  katia. 

KATIA 

Oh,  l'Albert ! 

pare,  volent  escoltar 
'  Calla! 

KATIA 

El  meu  marit !  L'han  mort ! 

ELISABETH 

No  cridis  !...  Això  ha  csíat  aquí  a  prop. 

pare,  que  s'ha  anat  atansant  fins  a  la  porta 
Res  se  sent. 

katia,  plena  d'ansietat 
Mes  jo  eixir  vui.  Deixeu-me  ! 

PARE 

Aturar;  jo  veuré...  (Obra  la  porta  cautelo- 
sament  i  apareix  /'albert  en  la  Ilindera,  ar- 
mat.) Albert ! 

ALBERT 

Amb  un  gest  imposa  silenci  a  tots  i  signa  al 
pare  de  tornar  a  tancar  la  porta 

Tanqueu  tot  de  seguit  aquesta  porta!  M'han 
vist  al  punt  que  eixia...  Han  posat  guaites  per 
eixos  volts. 


Oh!... 

Silenci ! 


KATIA 


ALBERT 


PARE 

Mes  tu,  no  estàs  ferit  ? 

ALBERT 

No. 

-ELISABETh 

Mes  si  et  vegeren  com  aquí  te  n'entraves  ? 

albert,  amb  intenció 

El  qui  m'ha  vist  no  ho  contarà,  t'ho  juro.  Un 
altre  amb  Satanàs  !  (Pel  fusell.)  Encara  fuma. 

XATIA 

Mes  seria  prudent  que  t'amaguessis. 

PARE 

Sí,  Albert,  seran  més  d'un;  no  ho  dubtis. 
(Altra  vegada  les  descàrregues  de  fuseliería, 
ai  lluny. ) 

albert,  amb  desesperació 

I  els  companys  d'allà  dalt,  en  tant,  que  espe- 
ren... Maleït  entrebanc ! 

ELISABETH 

Que  ha  anat  a  descòrrer  discretament  la  cor- 
tina de  la  finestra  guaitant  al  defora 

Al  lluny  s'oviren  unes  ombres,  Albert...  Vina 
ací;  guaita... 

albert,  observant pei  la  finestra 

La  lluna  brilla  en  sos  capells  brunyits!...  Oh! 
sí;  són  ells;  els  prussians. 

katia 
Oh,  amaga't,  per  caritat ! 

PARE 

Sí,  amaga't.  No  és  de  seny  estar  aquí. 

ALBERT 

Bé,  doncs.  (Pel  fusell.)  Mes  an  aquet  no  el 
deixo;  encara  pot  fer  feina  si  em  trobaven. 

(Va  per  sortir  per  la  porta  del  barrí,  mes  eli- 
sabeth,  cullint-li  l' intent,  se  li  posa  al  da- 
vant barrant-li  el  pas.) 

ELISABETH 

Oh,  no,  germà  !  Cap  aquí,  no  ! 

pare,  fent-se  càrrec  de  la  situació 
Misericòrdia  !  Ni  un  instant  he  pensat... 

albert,  amb  gran  sorpresa 

Mes,  per  què?...  Allà  a  la  sitja  hi  ha  lloc 
segur... 

elisabeth,  enèrgica 
No,  mai ! 

albert,  cada  cop  més  estranyat 

Germana  !...  Pare,  Katia,  què  és  això  que  no 
entenc  ?  Què  ?  Responeu-me. 

elisabeth,  molt  commosa 

Jo,  jo  t'ho  diré...  Allà,  allà  dintre,  tu  no  hi 
pots  pas  entrar... 

ALBERT 

Què  dius  ? 

ELISABETH 

Allà  a  la  sitja,  dintre  l'amagatall,  jo  hi 
guardo... 

ALBERT 

Acaba,  qui  ? 

ELISABETH 

Un  ferit. 

ALBERT 

Mes,  obstacle  pot  ésser  perquè  em  privi  ?... 
(De  sobte  pressentint,  la  veritat.)  Oh,  quina 
idea  !  Mes  no  !  Això  no  pot  ser  !  (Amb  afany 
a  elisabeth.)  Oh  !  digues,  digues;  el  ferit... 
no  és  dels  nostres  ? 

ELISABETH 

Després  d'un  suprem  esforç,  confessant 

la  veritat 
No, 

ALBERT 

Què  !  És  enemic  ? 

elisabeth,  implorant  amb  gran  behemeneia 
Jo  t'ho  demano,  t'ho  prego,  fins  de  genolls, 
si  vols.  tingues  clemència  per  ell;  oh,  germà 
meu! 

albert,   amb  indignació  encara  continguda 

Mes,  parc.  Kaíia:  és  que  això  és  cert?  Si 
no  puc  creure-ho  !  Si  no  vui !  Aquí,  aquí  din- 
tre d'aquesta  llar  honrada  la  traició  hi  fa  cau  ? 

pare,  ferit 
Eixes  paraules,  Albert... 

ALBERT 

És  aquest  sostre,  refugi  d'assessins  ?  I  vós, 
vós,  pare,  ho  sabeu  i  ho  consentiu  !  (Amb 
esclat  de  dolorosa  indignació.)  Vergonya  per 
vós,  i,  ai,  que  per  mi  també,  puix  la  que  por- 
to és  vostra  sang  ! 

PARE 

Mon  fill ! 

albert,  enèrgic 
No  !  Feu-vos  enrera  ! 

KAT1A 

Albert !  Espòs  ! 

ALBERT 

Aparta't!  (A  elisabeth.)  Tu,  fóra;  fes-te 
enllà  ! 

elisabeth,  acostant-se  encara  més  a  la  porta 

Que  mai,  t'he  dit ! 

ALBERT 


(Amb  impuls  d'anar-la  a  arrencar  de  on 
és.)  Per  força  !  {Tot  d'una  es  reprimeix  fent 
un  gran  esforç,  s  atura  i  mormola  gairebé  per 
ell  mateix.)  No,  no  caldrà.  {Pausa  curta.) 
{Després  com  si  hagués  pres  una  resolució.) 
Oiu,  vós,  pare;  i  vosaltres,  oiu...  Abans  em 
preguntàveu  pel  nostre  petit  Max. 

pare,  amb  afany 
Sí,  digues. 

elisabeth,  amb  pressentiment 
Oh,  el  cor,  quin  salí ! 

ALBERT 

Ans  d'ara  jo  us  mentia;  us  deia  que  rès 
sabia  d'ell. 

PARE 

Oh,  acaba  !  , 

ALBERT 

Això  no  és  cert,  no  és  ceri ! 

PARE 

Acostant-se  a  l' Albert  i  agafant-lo  per  un  braç 
con  vulsivament 

I  doncs...  Menííes  ?  Aleshores...  Oh!  (Fa 
la  pregunta  boi  sanglotant.)  És  morí  ? 

10 

albert,  amb  dolorosa  expressió 
En  els  meus  braços,  abans  d'ahir  fina. 

pare,  (crit  de  l'ànima) 
Fill  meu  !  Fill  meu  ! 

ELISABETH 

Plegant  ses  mans  i  adressant-Ies  cap  al  cel 
Oh,  Max  !...  El  pobre  Max  ! 

(La  katia  plora  també,  en  silenci,  en  un  reco 
de  l'estança. 

ALBERT 

Per  què  més  dir-vos  ?  {Anant-se  arborant 
d'ira,  paulatinament.)  I  va  ser  l'arma  d'un 
d'aquestos  malvats  la  que  l'occia.  Jo  el  vaig 
conèixer  prou.  S'havia  destacat  quelcom  dels 
seus.  Oh  ràbia  !  Amb  quan  de  goig,  llavors 
vaig  encarar-li  el  canó  del  fusell !  La  vida  i 
l'ànima  jo  em  sentia  en  els  dits  !  Va  caure,  sí, 
va  caure;  sols  m'acora  l'engunia  de  no  sebre 
si  fou  ben  bé  de  mort  que  vaig  ferir-lo. 

PARE 

El  meu  fill !  El  meu  fill ! 

ALBERT 

Oh,  sí;  vostre  fill  és  el  qui  allà  resta  vora 
dels  aiguamolls,  fent  de  pastura  als  corbs  que 
hi   eixamena  la  fetor  dels  cadavres...  (Amb 

punyanta  ironia.)  Mes,  tant  li  fà,  que'I  seti 
que  en  sa  casa  pairal  li  pertocava,  no  haurà 
quedat  pas  vuid,  que  un  altre  l'omple.  I  aquest 
altre,  qui  és!...  Vostra  pietat  és  aborrible, 
pare  ! 

PARE 

Fill  meu,  m'estàs  matant ! 

ALBERT 

Va,  protegiu-lo  encara,  doncs,  al  lladre  ! 

{Com  convençut  que  després  de  ço  que  ha  dit 
ningú  ha  de  privar- li  l'acció,  altre  cop  inten- 
ta adressar-se  cap  a  la  porta  del  barri,  que 
segueix  guardant  la  elisabeth.) 

blisabeth,  refusant- lo 
No,  Albert ! 

albert,  frenètic 
Germana  !  No  m'has  sentit  ? 

elisabeth 

I  el  cor  me  sagna  encara  de  tos  mots.  Mes 
ni  així  —  oume  — el  cancell  passaràs  d'aques- 
ta porta,  si  no  és  pel  damunt  meu. 

ALBERT 

Maledicció  !...  Germana,  deixa  lliure  aquest 
pas  ! 

katia,  esporuguida 
Què  intentes  ?  Oh,  el  meu  marit ! 

ALBERT 

Germana,  per  l'últim  cop,  aparta't ! 

ELISABETH 

No,  mai ! 

albert,  descompost  i  furiós 

Que  els  ulls  se'm  ceguen  i  el  seny  se'm  pert, 
germana  ! 

ELISABETH 

M'has  de  matar,  primer  ! 

pare,  esgarrifat,  intervenint 
Oh,  no  ! 

katia,  tractant  de  contenir  el  séu  marit 
No,  Albert ! 

ALBERT 

Joguina  ja  de  la  seva  iia,  fa  acció  de  engaltar 
el  fusell  contra  Elisabet 


Doncs,  prega  a  Déu 


(Xiscle  de  tothom,  en  el  mateix  punt  que 
/'otto,  fent  esforços  per  a  mantenir-se  ferm, 
es  presenta  venint  de  la  porta  del  barri, 
amparant  amb  al  séu  cos  a  elisabeth  / 
avençant  cap  on  és  /'albert.) 

elisabeth,  consternada 
Oh,  I'otto  ! 

KATIA 

Desgraciat ! 

OTTO 

Serè,  encara  que  amb  un  deix  d  emoció  ala  veu 

Aquí  em  teniu.  Vaig  desarmat  i  sóc  ferit. 
Mateu-me. 

ALBERT 

Ben  a  punt  heu  sortit.  (De  sobte,  fixant-se 
en  la  seva  cara.)  Mes...  Déu  me  valga  !  Dei- 
xeu, deixeu-me  que  us  contempli  millor,  (Amb 
joia  morbosa.)  No,  tanta  joia  no  s'és  feta 
per  mi ! 

(Li  acosta  ei  llum  a  la  cara,  i  després,  com 
satisfet  de  la  seva  inspecció,  el  torna  a  so- 
bre la  taula.) 

elisabeth,  sentint- se  presa  d'horribles  temors 
Oh,  quin  horrible  presentiment ! 

albert,  amb  veu  autoritària,  a  /'otto 

Digueu,  digueu-me;  mes  ans  dec  prevenir- 
vos  que  és  tota,  però  tota  la  veritat,  que  vui. 

otto,  dignament 
La  meva  boca  mai  de  mentir  ha  sabut. 

ALBERT 


Molí  me  plau  que  així  sia...  En   csía   casa, 
hi  sou  de  jorns  ? 

OTTO 

D'abans  de  ahir, 

ALBERT 

I  ferií  fóreu  ?... 

OTTO 

Al  caiení  de  la  íarde. 

ALBERT 

Aon? 

OTTO 

Enllà  d'aquestes  comes,   vora  dels  aigua- 
molls. 

ALBERT 

(En  progressió  emotiva  a  mida  que  les  res- 
postes de  /'otto  van  con  venint  amb  ço  que 
cerca  saber.)  EI  vosíre  lloc,  on  era  ? 

OTTO 

AI  flanc  dreí  de  les  nosírcs  avençades  m'ha- 
vien desíacaí. 

albert,  amb  joia  maligna 
Oh,  ben  ceri  ha  sigui !  Ni  un  dubte  ja  me 

en  resta.  (Al  pare,  elisabeth  /'  katia,  que  han 
escoltat  l' interrogatori  tremolosos  i  entemor- 
dits.)  Heu-se'l  aquí,  vosaltres.  L'assessí  del 
germà  ! 

OTTO 

Esma-perdut,  cercant  un  lloc  on  apoiar-se 
Com!...  Jo?...  Què?  Què  dieu?... 

PARE 

Misericòrdia  ! 

ELISABETH 

Precipitant- se  damunt  /'albert,  amb 
enguniós  afany 

Oh,  no  pot  ser!  No  pot  ser,  Otto!  Defenseu- 
vos  !...  Parleu !... 

ALBERT 

Què  dirà  que  no  sia  per  confondre'l  encara 
més? 

ELISABETH,  insistint 

Otto  !  Per  Deu  ! 

ALBERT 

És  monstruós,  oh  pare  !  ço  que  haveu  fet. 

KATIA 

Tota  tremolo  ! 

ELISABETH 

Encara  escometent  a  /'otto  que  resta  inmòvil 
i  com  astorat 

Jo  no  ho  vui  creure.  Oh,  no  !  que  fora  ho- 
rrible. Per  compassió,  digueu-li  que  això  no 
és  ceri ! 

ALBERT 

Mal  interpretant  el  silenci  de  /'otto 

Com  gosaria  ?  És  la  paura  de  la  venjança 
meva  qui  li  íraba  la  llengua. 

otto,  redressantse  amb  energia 

Mentiu  !  Jo  por  de  vós  ?  (Canviant  de  tó 
amb  pregon  adoloriment.)  És  la  punyida  que 
em  sento  a  l'ànima  la  que  enmudeix  mos  llavis. 
Què  intentar  podrà,  ja,  vostra  revenja  que  sia 
més  crudel  ?  La  mort  que  em  dessiu,  la  des- 
lliurança  em  fora.  (AI  pare.)  Oh,  vós!  bon 
home,  i  vós  Elisabeth;  perdó  us  demano,  un 
altre  i  cent  cops  més.  Les  meves  mans  taca- 
des són  de  sang  d'un  dels  vostres,  i,  amb  tot, 
de  culpa  ben  net  me  sento  el  cor. 

ALBERT 

Oh,  vil ! 

OTTO  a  /'ALBERT 

De  quin  crim  m'acuseu,  oh,  jove  !  que  vós 
no  hagueu  comès  ? 

ALBERT 

Però,  jo  lluito  ma  terra  defensant ! 

OTTO 

Jo  de  la  meva  el  poder  obeïnt !  Es  la  ma- 
teixa crudel  fatalitat  la  que  ens  comanda.... 
Allà  en  la  meva  pàtria,  d'un  humil  llogaret  de- 
vora els  Vosgos  jo  l'escola  regia.  Era  ma  tas- 
ca adoctrinar  els  infants  i  dins  llurs  ànimes, 
de  la  virtut,  l'amor  i  la  dolcesa,  sembrar-hi  la 
llevor  benefactora.  Missió  de  pau,  la  meva, 
com  la  vostra  ho  era  també;  que  aquestes 
vostres  mans  que  ara  suara  repartien  la  mort, 
no  s'han  endurit  pas  en  les  afroses  tasques 
del  guerrejar;  sí  empunyant  l'eina  per  fer  llevar 
a  la  terra  el  que  és  el  nostre  pa  de  cada  dia. 
Conradors,  vós  i  jo,  de  camps  diversos,  ene- 
mics som  tornats,  que  l'home  és  llop  de  l'home 
quan  els  odis  esclafen.  Maleït  qui  els  atia  !     , 

albert,  refusant  atendre  raons 

Jo  en  vostres  aules  mai  he  tingut  seient, 
i  vostres  prèdiques  no  em  vaga  d'escoltar. 
Conteu-ho  als  vostres,  ço  que  suara  em  deieu, 
si  és  que  us  donava  temps.  Jo  sols  sé  ara,  que 
mon  germà  heu  occit.  Vida  per  vida;  jo  la 
vostra  reclamo. 

otto,  prest  al  sacrifici 
Preneu;la,  doncs. 

elisabeth,  intercedint 

Oh,  no;  no  Albert !  Un  crim  això  seria.  Prou 
sang  ! 

ALBERT 

Aparta 't !  Justícia  és  ! 

PARE 

Albert,  mon  fill !  Perdona... 

KATIA 

Que  està  ferit  i  de  tes  mans  !  Oh,  fóra  cru- 
deltat ! 

ALBERT 

No'm  lligueu  !  Va  !  Feu  via  tots  !  (A  /'otto, 
senyalant-li  la  porta.)  Vós,  allà  al  barri. 

otto,  a  F anar-se  n 

La  vida,  Elisabeth,  jo  vos  l'ofreno,   per  la 
vostra  pietat. 

ELISABETh 

Oh  !  Mai,  Alberr !  En  nom  de  Deu,  atura't ! 

PARE 

Fill  meu  !  Què  vas  a  fer  ? 

KATIA 

Oh,  Deu  !  Ajuda'ns  !         {Trucs  a  la  porta.} 

PARE 

Després  d'escoltar,  i  adiessant-se  a  /'albert 
Són  ells,  oh,  sí !  que  venen  a  cercar-íe. 

KATIA 

Amaga't  tot  seguit. 

ALBERT,  a  /'OTTO 

La  vostra  vida  de  la  meva  respon. 

OTTO 

Empenyent  a  /'albert  cap  a  la  porta  del  barri 

Cuiteu,  depressa,  jo  us  salvaré.  (/Í/pare.) 
Vós,  l'amo,  d'aquí  un  instant  obriu. 

(Z/ albert  /  /'otto  desapareixen  cap  ai  barri, 
tancant  la  porta  per  la  part  de  dintre.  A  I  al- 
tra part  de  la  porta  forana,  tornen  a  trucar 
més  fort  i  barroerament,  amb  les  culates 
dels  fusells.) 

ELISABETH 

Que  s'apiadi  el  Cel  de  tots  nosaltres  ! 

(El  pare  ha  anat  a  obriria  porta  del  fons.  En- 
tren un  oficial  /  quatre  soldats  de  la  guar- 
dià prussiana.  El  primer  amb  el  revòlver  als 
dits  i  els  altres  amb  el  fusell  a  la  mà;  darre- 
ra d'ells  hi  va  el  caporal,  armat  també  de 
fusell,  i  portant,  a  més,  una  llanterneta 
encesa.) 

OFICIAL 

A  dos  dels  so/dats,  signant-los  la  porta 
del  fons 

Vosaltres  dos,  guardeu  aquesta  porta.  {AI 
caporal.)  La  casa  heu  cercat  ja  ? 

CAPORAL 

Sí,  capità.  Impossible  la  tugida  seria. 

OFICIAL 

Amb  vostra  testa  me'n  responeu. 

CAPORAL 

Cert,  capità. 

oficial,  adressant-se  al  pare 
L'amo  d'aquesta  casa  ? 

PARE 

Jo'l  sóc. 

OFICIAL 

Llevat  d'aquestes  dones,  qui  més  en  ella  es 
troba  ? 

PARE 

Sols  la  meva  muller;  una  tulida,  a  les  cam- 
bres de  dalt. 

OFICIAL 

I  ningú  més  ? 

PARE 

Ningú. 

OFICIAL 

Però,  els  meus  guaites  han  visí  que  enrra- 
va  un  home,  ara  suara.  Li  han  tirat  i  ell  ha 
respost. 

PARE 

Ben  cert;  mes  era  jo. 

OFICIAL 

Vós  ?  No  puc  creure-ho;  el  pols  massa  us 
tremola  i  el  seu  tret  —  llamp  que'l  fongui !  — 
ha  estat  prou  dreturer. 

PARE 

No  sé  què  dir-vos. 

OFICIAL 

Persistiu,  doncs  ? 

PARE 

És  cert  quant  he  parlat. 

OFICIAL 

Ho  veurem  propte.  (Al  caporal,  senyalant- 
li  els  altres  dos  soldats.)  Vós,  caporal,  amb 
aquets  dos,  la  casa  de  dalt-baix  regireu. 

CAPORAL 

Bé  està. 

{Seguit  dels  dos  soldats  munta  les  escales. 
Pausa  llarga,  durant  la  qual  el  pare,  la  eli- 
sabeth  /  la  katia  s'hauran  anat  agrupant, 
canviant  entre  ells  paraules  i  gestes  de  su- 
prema angoixa. ) 

oficial,  a  la  gent  de  la  casa 

Vosaltres  no  tant  junts;  i  alerta  a  dir-vos  ni 
un  mot  en  tant.  (El  pare,  elisabeth  /  katia  es 
separen.)  Pausa. 

CAPORAL 

Que  reapareix  per  1 escala  seguit  dels  soldats 
Res,  capità. 

OFICIAL 

No  hi  ha  ningú  ? 

CAPORAL 

Sols  la  tulida  que  ens  ha  dit  aquest  home. 

(Senyala  al  pare.) 

oficial 
Al  pare,  signant-li  la  porta  de  la  esquerra 
I  allí  dintre,  què  hi  ha  ? 

PARE 

El  barri,  la  palliça,  les  sitjes  i  l'estable. 

OFICIAL 

Al  caporal,  signant~li  que  ho  registri 
Aneu. 

katia,  apart 
Oh  !  Verge  Santa  ! 

elisabeth,  apart 
Són  perduts  !  Són  perduts  I 

CAPORAL 

Després  que  ha  empès  la  porta,  i  veu 
que  no  cedeix 

Aquesta  porta  és  fermada  per  dins. 

oficial,  amenaçador,  al  pare 

Què  hi  dieu,  vós  ?  Ira  de  Deu  !  {Al  caporal 
/  als  soldats.)  A  culatades  esfonseu-Ia  a  l'ins- 
tant. 

(En  el  moment  que  els  soldats  se  disposen 
a  estabellar  la  porta,  aquesta  sobra  i  apa- 
reix /'otto  vestit  amb  la  roba  de  /'albert 
i  portant  el  seu  fusell.) 

OTTO 

No  cal  que  us  deu  la  pena  de  cercar-me. 
Preneu-me. 


elisabeth,  apart 
Oh,  cor  generós  ! 

OFICIAL 


A   la  fi!   (Demanant  el  fusell  a  7'otto.) 
Aquesta  arma... 

otto,  entregant-Ia     . 

Teniu.  (El  caporal  la  pren  i  en  fa  entrega 
a  un  dels  soldats.) 

OFICIAL  al  CAPORAL 

Emporíeu-se '1 

ELISABETH 

Caient  de  genolls  als  peus  del  capità 

Oh,  no,  senyor,  clemència,  jo  us  ho  implo- 
ro !  És  ignocent !  És  ignocení ! 

OTTO 

Imposant-li  silenci  amb  una  mirada 
Elisabeíh  ! 

PARE 

Pietat,  pietat  per  ell ! 

OFICIAL 

Prou  ja  !  Aparteu-vos  ! 

(Els  dos  soldats  que  feren  el  registre  se'n  han 
endut  el  pres  per  la  porta  forana.) 

caporal,  apart  al  oficial 
Aon? 

oficial,  apart  al  caporal 
Aquí  fora  mateix  i  desseguida.  {Signant  la 
porta  dels  fons.)  Aquesta  porta  assegureu-la  bé. 

(Se'n  va  /'oficial,  seguit  dels  dos  soldats  que 
encara  restaven  vetllant  la  porta  del  fons,  i 
darrera  de  tots  el  caporal  qui,  un  cop  a  fora, 
ferma  la  dita  porta  amb  la  clau  que  se 
ríendú.) 

ELISABETH 

Precipitant- se  amb   desesperació    conrta    la 
porta,  bon  punt  ha  eixit  el  caporal 

Oh,  no !  Que  això  és  un  crim  !  Atureu- 
vos  !  (Forcejant  debades  per  a  obrir.)  Ah, 
l'han  tancada  !  (Cridant  més  fort.)  Que  és 
un  dels  vostres  el  que  aneu  a  matar  ! 

katia,  corrent  cap  a  n'ella 
Oh,  per  Deu,   calla,   que   és  ton  germà   a 
qui  perts  ! 

elisabeth,  cridant  encara 
Assassins  !  Fratricides  !... 

KATIA 

.  A  viva  força  l'ha  treta  de  vora  la  porta  i  li  ha 
tapat  la  boca 
Calla  ! 

pare,  pres  d'una  inmensa  desolació 
Per  què,  Senyor,  als  teus  així  abandones?... 
Oh,  l'infelís  ! 

(Se  sent  una  gran  descarrega  al  defora .) 

ELISABETH 

(Que  ha  conseguit  desfer-se  de  sa  cunyada, 
fa  un  xiscle  estrident  i  torna  a  córrer  vers 
ta  porta,  cridant  desesperada):  Ah,  morí! 
Morí  !  L'han  fusellaí  !  Els  lladres  !  Els 
assassins...! 

(Tot  d'una  calla,  sentint-se  no  més  que  el  seu 
panteig,  trampola  un  instant,  i  a  punt  de 
caure  a  terra,  katia  corre  a  sostenir-ia  amb 
els  seus  braços.  Un  cop  en  ells,  trenca  en 
grans  sanglots  que  duren  fins  a  caure  el 
teló.  En  el  mateix  instant,  atret  per  la  des- 
càrrega, apareix  /'albert,  tot  inmutat,  per 
la  porta  del  barri,  vestint  el  capot  de  /'otto. 
Resta  inmòvil,  dret  al  marxapeu.) 

pare,  adonant- se  de  /'albert 

Albcrí !  Fill  meu  !  Els  odis  davaní  la  morí 
s'aíurin.  (Se  lleva  el  barret  i  diu  amb  dolo- 
rosa compunció):  Deu  l'hagi  perdonaí ! 

ALBERT 

(Que  ha  pres  un  xic  més  d'escena,  i  que  atuit 
pel  conjur  del  seu  pare,  ha  anat  acalant  el 
front,  acaba  per  alçar  la  testa,  i  girant  els 
ulls  enlaire,  diu  amb  veu  ofegada  i  intensa- 
ment conmosa):  Que  en  Glòria  el  íinga  ! 


TELÓ 


Aquesta  obra  fou  estrenada  en  el 
teatre  del  Centre  Castellarenc,  de  Cas- 
tellar del  Vallès,  la  nit  del  26  de  De- 
sembre de  1914,  amb  ocasió  d'una  vet- 
llada a  benefici  dels  infants  belgues, 
orfes  per  causa  de  la  guerra,  baix  el 
següent  repartiment: 

EUsabeth,  donya  Antònia  Vallvé; 
Katia,  donya  SusagnaMoIgosa;.4//>er/, 
don  Sebastià  Sellenl;  Pare,  don  Josep 
Casals;  Doctor,  don  Ricart  Benasco; 
Ofto,  don  Marian  Rumeu;  Ofícia/,  don 
Ramon  Mateu;  Caporal,  don  Antón  Gir- 
bau;  So/dafs,  don  Francesc  Valls,  don 
Francesc  Rocabert  i  don  Jaume  Torras. 

Direcció  escènica,  de  l'autor.  ' 


Foren  uns  bons  amics  de  l'autor  —  meritíssims 
aficionats  a  l'art  dramàtic  —  els  qui,  amb  el  concurs 
de  les  distingides  actrius  en  el  repartiment  esmen- 
tades, estrenaren  aquesta  obra  en  lloc,  data  i  oca- 
sió també  expressades  abans.  A  tots  ells  remercia 
l'autor  l'acuradíssim  art  que  posaren  en  l'interpre- 
tació de  llurs  respectius  papers,  remerciamení  que 
fa  extensiu  als  altres  amics,  tant  com  aquells  ben- 
volguts, que  volgueren  encarregar-se  dels  diversos 
serveis  escènics  amb  tant  bon  zel  com  si  de  cosa 
pròpia  curessin.  I  per  a  que  aquest  deute  de  sentit 
agraïment  resti  del  tot  confessat,  sinó  pagat  amb 
aquestes  ratlles,  vol  l'autor  fer  constar  l'obligació 
en  què  van  deixar-lo  al  reputat  escenògraf  senyor 
Ros  i  Güell,  autor  de  l'esplèndida  decoració  amb 
que  l'obra  fou  presentada,  i  els  senyors  Gual, 
Alarma  i  Massana,  que  en  les  respectives  especia- 
litats, en  les  quals  són  peritíssims,  assessoraren  i 
documentaren  a  l'autor  per  a  la  major  propietat  de 
la  mise  en  scène. 


ADVERTIMENT 

Amb  objecte  de  conseguir  una  impresiò  d'exotis- 
me en  el  llenguatge  que  parlen  els  personatges  d'a- 
questa obra,  l'autor  ha  volgut  donar  al  diàleg  el 
caient  rítmic  i  l'entonació  lírica  que  hi  son  d'apre- 
ciar, cosa  que  exigeix  per  part  dels  actors  i  dels  afi- 
cionats que  representin  aquest  epissodi,  un  estudi 
perfecte  de  llurs  caudals,  ja  que  qualsevol  alteració 
d'una  frase,  per  insignificant  que  fos,  a  més  de 
produir  una  desagradable  dissonància,  perillaria  de 
desvirtuar  l'efecte  que  s'ha  tractat  d'obtenir. 


NOTES 

La  decoració  amb  que  fou  estrenada  aquesta  obra, 
i  de  la  qual  se'n  acompanya  un  bocet  en  el  present 
exemplar,  es  troba  de  lloguer  en  els  obradors  d'es- 
cenografia del  senyor  Ros  i  Güell,  carrer  de  Tama- 
rit,  114. 

Els  elements  per  a  l'apropiat  vestuari  dels  perso- 
natges, d'acord  amb  les  indicacions  dels  figurins, 
que  s'acompanyen  també  amb  aquest  exemplar, 
poden  trobar-se  a  la  sastreria  Malaíesía,  carrer 
Nou  de  la  Rambla,  14,  primer  pis. 

